
REFERAT
Privind participarea Consiliului Local în calitate de susţinător al proiectului „Rostirea Românească” al Fundaţiei Culturale Rostirea Românească
Referitor la solicitarea nr. SC2005-  009543/ 24.05.2005 a Fundaţiei Culturale Rostirea Românească privind proiectul „Rostirea Românească”, ce se va desfăşura în perioada octombrie - decembrie 2005
„Rostirea Românească” este o revistă de cultură şi literatură prestigioasă păstorită de scriitorul şi jurnalistul Anghel Dumbrăveanu. Aflată în al XI-lea an de existenţă şi apariţie neîntreruptă, revista constituie un spaţiu de exprimare pentru valoroşi creatori de artă şi cultură din oraşul nostru, scriitori consacraţi şi tineri, profesori universitari, doctoranzi, dar şi debutanţi, elevi de liceu, etc.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 40.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

